**Onkoloģisko pacientu koordinatoru darbības kārtība**

1. IZPILDĪTĀJS veido onkoloģisko pacientu koordinatoru kārtību, kas nodrošina pacientiem savlaicīgu, iespēju robežās vienlaicīgu pakalpojumu saņemšanu un sniedz informatīvu atbalstu diagnostikas, ārstēšanas un dinamiskās novērošanas posmos.
2. IZPILDĪTĀJS nodrošina, lai pacienti ar aizdomām par ļaundabīgu audzēju vai onkoloģiskie pacienti veselības aprūpes pakalpojumus saņemtu normatīvajos aktos noteiktajos termiņos un līguma noteiktā kārtībā.
3. IZPILDĪTĀJS informē pacientu par koordinatoru, kas tiek piesaistīts pacientam un sniedz tā kontaktinformāciju.
4. IZPILDĪTĀJS plāno un koordinē pakalpojumu saņemšanu ļaundabīgo audzēju sekundāras diagnostikas, t.sk. recidīvu, ietvaros šādā kārtībā:
	1. veic pacientu, kuri ar aizdomām par ļaundabīgu audzēju nosūtīti konsultāciju vai izmeklējumu saņemšanai, uzskaiti;
	2. organizē pacientu pierakstu uz izmeklējumiem ļaundabīgo audzēju sekundārai diagnostikai, t.sk. recidīvu diagnostikai, ievērojot šādus principus:
		1. pacientam izmeklējumu saņemšana tiek organizēta pēc iespējas koncentrējot tos vienā dienā;
		2. pacientam informācija par nākošajiem izmeklējumiem tiek sniegta iepriekšējā speciālista apmeklējuma/konsultācijas laikā;
		3. ja pacients bez brīdinājuma vai zināma iemesla neierodas uz plānotajiem izmeklējumiem, tiek organizēta iemeslu apzināšana par neierašanās iemesliem un nepieciešamības gadījumā tiek organizēts cits pieraksta laiks;
	3. sniedz pacientam informāciju par plānoto konsilija norises laiku, kad tiks pieņemts lēmums par ārstēšanas taktiku;
	4. sniedz informāciju par kārtību, kādā tiek organizēti veselības aprūpes pakalpojumi vai citu nepieciešamo atbalstu pacientiem, kas vēršas iestādē ļaundabīgo audzēju primārai un sekundārai, t.sk. recidīvu diagnostikai.
5. IZPILDĪTĀJS plāno un koordinē pakalpojumu saņemšanu aktīvās ārstēšanas etapā šādā kārtībā:
	1. veic pacientu, kuriem tiek nodrošināta ļaundabīgu audzēju ārstēšana, uzskaiti, tai skaitā norādot, kurš ir pacienta ārstējošais ārsts un atbild par ārstēšanas procesu;
	2. sniedz pacientam informāciju par konsilija apspriedē pieņemto lēmumu par ārstēšanas taktiku, ievērojot šādus principus:
		1. nodrošina ārstēšanas plāna izsniegšanu pacientiem, norādot tajā plānoto pakalpojumu saņemšanas laikus un vietas;
		2. izskaidro pacientam plānoto veselības aprūpes pakalpojumu būtību un nepieciešamos sagatavošanās pasākumus pakalpojumu saņemšanai;
		3. ja ārstēšana ir plānota citā ārstniecības iestādē, tad ārstēšanas plānā tiek norādīts pirmā apmeklējuma laiks citā ārstniecības iestādē vai informācija, kur pacientam jāvēršas, lai saņemtu nozīmētos veselības aprūpes pakalpojumus citā ārstniecības iestādē;
		4. ja pacients bez brīdinājuma vai zināma iemesla neierodas uz plānoto pakalpojumu saņemšanu, tiek organizēta saziņa ar pacientu un apzināti neierašanās iemesli un tiek organizēts cits pieraksta laiks;
	3. sniedz un skaidro pacientam informāciju par izmaiņām ārstēšanās taktikā, ievērojot 3.1.apakšpunktā minētos principus;
	4. sniedz pacientiem vai to tuviniekiem informāciju par iespējām saņemt psihoemocionālo atbalstu vai citu nepieciešamo atbalstu.
6. IZPILDĪTĀJS plāno un koordinē pakalpojumu saņemšanu dinamiskās novērošanas etapā šādā kārtībā:
	1. veic pacientu, kuriem pabeigta aktīvā ārstēšana un nozīmēta dinamiskā novērošana, uzskaiti, tai skaitā norādot, kurš ir pacienta ārstējošais ārsts un atbild par dinamiskās novērošanas procesu. Ja pacients dinamiskai novērošanai tiek nosūtīts uz citu ārstniecības iestādi, tas tiek norādīts datos;
	2. sniedz pacientam informāciju par dinamiskās novērošanas procesu, ievērojot šādus principus:
		1. nodrošina dinamiskās novērošanas plāna izsniegšanu pacientiem, norādot tajā plānoto pakalpojumu saņemšanas aptuveno laika grafiku un nākošā ārstējošā ārsta apmeklējuma, kā arī citu plānoto pakalpojumu laiku un vietu;
		2. izskaidro pacientam plānoto pakalpojumu būtību un nepieciešamos sagatavošanās pasākumus;
		3. ne mazāk kā 3 (trīs) dienas pirms plānotā pakalpojuma saņemšanas atgādina pacientam par plānoto pakalpojumu;
		4. ja pacients dinamiskai novērošanai tiek nosūtīts uz citu ārstniecības iestādi, kurā ir onkoloģisko pacientu koordinators, tad pacientiem tiek sniegta informācija, kur pacientam jāvēršas, lai saņemtu informāciju par dinamiskās novērošanas procesu citā ārstniecības iestādē;
		5. ja pacients bez brīdinājuma vai zināma iemesla neierodas uz plānoto pakalpojumu saņemšanu, tiek organizēta iemeslu apzināšana par neierašanās iemesliem un nepieciešamības gadījumā tiek organizēts cits pieraksta laiks.
7. IZPILDĪTĀJS nodrošina koordinatoru sadarbību ar ģimenes ārstiem, ārstiem speciālistiem, citu ārstniecības iestāžu onkoloģisko pacientu koordinatoriem. IZPILDĪTĀJS nodrošina, ka koordinatora kontaktinformācija ir izplatīta ārstniecības iestādēm un pieejama IZPILDĪTĀJA mājas lapā.
8. IZPILDĪTĀJS nodrošina sadarbību starp ārstniecības iestādēm gadījumos, kad konsilija piedalās vairāku ārstniecības iestāžu speciālisti.
9. IZPILDĪTĀJS līdz 2024. gada 1.martam iesniedz DIENESTAM onkoloģisko pacientu koordinatoru darba organizācijas procesa aprakstu, kurā ir aprakstīts:
	1. koordinatora un pacienta saziņas kārtība, norādot laika grafiku un mērķi visos pacienta ceļa etapos;
	2. kārtība, kā tiek identificēti pacienti, kuri neierodas uz izmeklēšanas vai ārstēšanas pakalpojumiem;
	3. koordinatora sadarbības kārtība ar ģimenes ārstu;
	4. koordinatora sadarbības kārtība ar ārstiem speciālistiem;
	5. koordinatora sadarbības kārtība ar citu iestāžu onkoloģisko pacientu koordinatoriem;
	6. koordinatoru darba organizācijas procesa atbildīgas personas kontaktinformācija.
10. IZPILDĪTĀJS līdz 2024. gada 1.aprīlim ievieš onkoloģisko pacientu uzskaites sistēmu, nodrošinot pacientu izsekojamību visos pacienta ceļa etapos, t.i. ļaundabīgo audzēju sekundārās diagnostikas, ārstēšanas un dinamiskās novērošanas etapos.